Kowalczyk knuste alle i Italia
Den polske jenta vant med tiden 3:14.03. Det var +1.34 sekunder foran finske Anne Kylloenen og +2.30 sekunder foran Caspersen Falla som tok sin første pallplass for sesongen. Før lørdagens renn var en åttendeplass fra Davos sist helg Caspersen Fallas beste plassering i verdenscupen denne sesongen. Kowalczyk fikk en liten luke til de andre finalistene i en av motbakkene og den vokste seg bare større og større. Inn mot stadion holdt hun på å kløne det litt til da hun ploget i overkant mye før siste sving, men 30-åringen hadde full kontroll og vant kontrollert. 1. Justyna Kowalczyk, Polen 3:14.03 2. Anne Kyllönen, Finland +1.34 3. Maiken Caspersen Falla, Norge +2.30 4. Britta Norgren Johansson, Sverige +5.17 5. Denise Herrmann, Tyskland +6.31 6. Kari Vikhagen Gjeitnes, Norge +7.28
Justyna Kowalczyk var overlegen på sprintfinalen i Asiago lørdag. Maiken Caspersen Falla kom på 3. plass.